1α. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.15370 της 18 Νοεμ.1982/28 Ιαν.1983 (ΦΕΚ Β΄  33) Μεταβίβαση αρμοδιοτήτων του Υπουργού Προεδρίας της Κυβέρνησης στο Δ.Σ. της ΕΡΤ-2. Έχοντας υπόψη : 1.Τις διατάξεις α) του άρθρ.15 παρ.2, του άρθρ.16 παρ.2, 3 και 5 και του άρθρ.18 του Νόμ.1288/82 “για την ρύθμιση θεμάτων, αρμοδιότητας Υπουργείου Προεδρίας της Κυβερνήσεως και της ΥΕΝΕΔ καθώς και άλλες διατάξεις”, β) Ν.Δ.216/74 “περί συστάσεως Υπουργείου Προεδρίας Κυβερνήσεως”, γ) Νόμ.400/76 “περί Υπουργικού Συμβουλίου και Υπουργείων”, δ) Π.Δ.300/74 “περί κυρώσεως Οργανισμού ΥΕΝΕΔ, ε) Ν.Δ.321/69 “περί Κώδικος Δημοσίου Λογιστικού, όπως τροποποιήθηκε και συμπληρώθηκε μεταγενέστερα, στ) Β.Δ.758/69 και 759/69, αποφασίζουμε : Μεταβιβάζουμε στο Διοικητικό Συμβούλιο της ΕΡΤ 2 τις ακόλουθες αρμοδιότητες : α. Την οικονομικήν εξουσία εκτέλεσης του Ειδικού Προϋπολογισμού της ΕΡΤ 2 στην οποία συμπεριλαμβάνεται η διάθεση και μεταβίβαση πιστώσεων, αναγνώριση και εντολή πληρωμής δαπανών σε βάρος του προϋπολογισμού αυτού, ως ακολούθως : 1) Μέχρι του ποσού 12.000.000 δραχμών, για λειτουργικές και μη λειτουργικές δαπάνες της ΕΡΤ 2. (2) Μέχρι του ποσού που αναγράφεται στον Π/Υ της ΕΡΤ 2 για δαπάνες : α) Προγραμμάτων Ραδιοφωνίας, Τηλεόρασης και Κιν/φίας. β) Κίνησης αξ/κών, Μονίμων Πολιτικών Υπαλλήλων, Προσωπικού με σχέση εργασίας Ιδιωτικού Δικαίου και οπλιτών για την τηλεοπτική κάλυψη διαφόρων εκδηλώσεων ή για άλλες ανάγκες λειτουργίας της ΕΡΤ 2, με βάση τις διατάξεις που ισχύουν κάθε φορά. γ) Μισθοδοσίας προσωπικού που πληρώνεται από τον ειδικό Π/Υ της ΕΡΤ 2 με βάση τις διατάξεις που ισχύουν κάθε φορά. δ) Πληρωμής αμοιβής για υπερωριακή εργασία νυχτερινή εργασία, εργασία κατά τις Κυριακές και αργίες με βάση τις διατάξεις που ισχύουν κάθε φορά. 